**Din an în an**

*Irimescu Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anii curg de parcă-s ceasuri

Din pocal de timp grăbit

Și le ia dintr-o suflare,

Tinerețea ce-a murit.

Din an în an ni-i amintim

Pe-ai noștri oropsiți părinți,

Bătrâni sărmani, ce stau la geam,

Cu ochii arși de rugămiți.

Și au umplut parcă fântâni

Cu un potop de veșnic plâns,

Prin pleoapele făcute scrum,

De focul dorului ascuns.

În ochi le pâlpâie-o lumină

Ce-n asfințit veghează prinsă,

Cătând odorul ce nu vine,

S-aprindă inima lor stinsă.

Pe crengi uscate, tremurânde

Demult zăpada s-așternut,

Și-n depărtări se-aud colinde,

Într-un decor de-amar cernut.

Abia mai pot să-ntrezărească

Vagi sluete care vin,

Și se opresc în pragul casei,

Să-ngâne un colind creștin

Dar parcă raiul se coboară

Când al lui glas îl deslușesc

Și pentru-a câta oară, iarăși?

În ochi, blând lacrimi le-nfloresc.